Cornelis Johannes van Houten

Cornelis Johannes VAN HOUTEN (naskiĝis en 1920 en Hago, mortis la ) estis nederlanda astronomo. Li estis foje nomita Kees van Houten.

Li faris sian tutan karieron en la Universitato de Leiden krom mallonga tempo (1954-1956) kiel helpanto esploristo en la observatorio Yerkes (Usono).

Li ricevis sian diplomon de duagrada lerno en 1940, sed la Dua Mondmilito interrompis lian studon kaj li ricevis sian doktorecon nur en 1952.

Li edzinigis sian koleginon, la astronomino, Ingrid Groeneveld, kiu iĝis Ingrid van Houten-Groeneveld. Ili havis unu filon, Karel.

En triopa teamo kun Tom Gehrels, la geedzoj van Houten malkovris 4605 asteroidojn.MPC listo de asteroidaj malkovrintoj
Gehrels, en Usono ekzamenis la ĉielon per la Schmidt-teleskopo de 48 coloj (1,22 m) de la observatorio de la Monto Palomar kaj sendis fotografiajn plakojn al la observatorio de Leiden, kie la geedzoj van Houten analizis ilin por trovi novajn asteroidojn. La granda nombro da malkovroj permesis statistikajn studojn, kiuj elmontris, ke la asteroidoj povas esti klasitaj laŭ pluraj "familioj".

Cornelis van Houten studis ankaŭ la radialan rapidon de striktaj duopaj steloj (t.e., kies komponatoj estas proksimaj unu de la alia). Li restis aktiva ĝis sia morto, publikigantes artikolojn pri la asteroidoj kaj la eklipsaj duopaj steloj.

La asteroido 1673 van Houten estis tiel nomita en lia honoro.

 Notoj kaj referencoj 


 Vidu ankaŭ 
 :Kategorio:Malkovrita de Cornelis Johannes van Houten

 Eksteraj ligiloj 
  In memoriam dr. C.J. van Houten (nekrologio) 

Kategorio:Nederlandaj astronomoj
Kategorio:Malkovrintoj de asteroidoj